stanford-oval/wikipedia huggingface dataset:
Vapauden aukio (Novi Sad)
Aukion nähtävyydet ja merkkirakennukset > Hotelli Vojvodina

Aukion reunalla osoitteessa Trg slobode 2 on 60 metriä pitkä Vojvodina-hotellin keltainen julkisivu, aukion pisin. Vojvodina on Novi Sadin vanhin ja ensimmäinen todellinen kaupunkihotelli, joka rakennettiin vuonna 1854 paikkaan, jossa vuodesta 1748 lähtien oli toiminut pubi tai panimo Hajlova pivara. Kun se vaurioitui pommituksissa vuonna 1848 ja paloi 1849, maan osti Johann Aigler, joka rakennutti myöhäisklassististyylisen eliittihotellin nimeltä "Hotel zur Kaiserin Elizabeth" Franz Joseph I:n vaimon nimen mukaan. Se oli ylellisesti varusteltu rakennus, josta tuli Novi Sadin herrasmiesten, boheemien ja taiteilijoiden suosittu kohtaamispaikka. Hotellilla oli oma sähkövalaistus jo vuodesta 1899, vaikka kaupungissa sähkövalot otettiin käyttöön vuosina 1909–1910.
Vuosisadan loppupuolella hotellin omisti Dunđerskin perhe, ja vuosina 1892–1895 sen sisäpihalle rakennettiin arkkitehti Vladimir Nikolićin piirtämä Dunđerski-teatteri (serb. Дунђерсковог позоришта). Ensimmäinen näytelmä uudessa rakennuksessa esitettiin 4. helmikuuta. Rakennus oli ahdas, siinä oli 650 istumapaikkaa, ja se tuhoutui tulipalossa 23. tammikuuta 1928. Kuningas Aleksanteri I:n ja Marie von Hohenzollern-Sigmaringenin mentyä naimisiin vuonna 1922 hotelli sai nimekseen ”Kuningatar Marie”. Lakimies ja pankkiiri Gedeon Dunđerski kunnosti sen vuonna 1927 kaupungin parhaimmaksi majoituspaikaksi, jossa oli 60 modernisti sisustettua huonetta. Hotellin pohjakerroksessa oli kahvila, josta kehittyi kaupungin vetovoimainen keskus biljardi- ja korttipöytineen. Joidenkin lähteiden mukaan maailmansotien välisenä aikana suositun Štolòc-pubin lisäksi paikalla jatkoi kahvila. Hotellissa oli 75 hyvin varustettua huonetta, joissa oli kuuma ja kylmä vesi. Joidenkin lähteiden mukaan rakennuksessa toimi myös hajuste- ja tekstiilikauppa.
Toisen maailmansodan jälkeen hotelli kansallistettiin ja sen nimi muutettiin hotelli Vojvodinaksi, joksi sitä kutsutaan edelleen. Jonkin aikaa sodan jälkeen hotellin tiloissa järjestettiin tanssiaisia, konsertteja, teejuhlia ja edustustapaamisia, ja sen ravintola ”Keltainen sali” oli kaupungin ylellisin lounas- ja gaalapaikka, joka oli käytössä niin häitä kuin muitakin juhlia varten. Hotelli remontoitiin vuonna 1980 ja sen julkisivu kunnostettiin 1995. Vuonna 2009 hotelli myytiin huutokaupassa 136 miljoonalla dinaarilla serbialais-montenegrolaiselle yhteistyökumppanuudelle, joista toinen on suboticalainen hotelliyritys Palić ja toinen Budvassa päämajaansa pitävä matkailuyritys Maestral. Nykyään hotellissa on kauppakeskus, jossa on kauppoja, disko ja suuri puutarha. Vieraiden käytössä on 61 huonetta ja 98 vuodepaikkaa. Yli 150 vuoden pituisen historiansa aikana hotellin alkuperäinen julkisivu ei ole muuttunut. Se on isännöinyt monia kulttuurielämän henkilöitä ja kuuluisuuksia, kuten runoilija Laza Kostićia, kirjailija Miloš Crnjanskia ja Lajoš Zilahia, Montenegron herttua Marko Miljanovia ja prinssi Tomislav Karađorđevićia.
Aiheesta muualla

Kuvia tai muita tiedostoja aiheesta Vapauden aukio Wikimedia Commonsissa
Svetozar Miletićin muistomerkki, v. 2006
Vapauden aukio ja Pyhän kolminaisuuden muistomerkki, v. 1900
Hotelli Vojvodina toukokuussa vuonna 2020
Tanurdžićin palatsi vuonna 2011
Jiidesh İdirisova

| Jiidesh İdirisova> Henkilötiedot |
| --- | --- |
Syntynyt: 19. tammikuuta 1985 (ikä 39) Naryn, Kirgisia
Ammatti:  laulaja
Muusikko
Aktiivisena:  2013–
Tyylilajit:  maailmanmusiikki, pop
Soittimet:  laulu
  [ Muokkaa Wikidatassa ] [ ohje ]  
Jiidesh İdirisova (kirg. Жийдеш Идирисова), (s. 19. tammikuuta 1985 Naryn, Kirgisian SNT) on kirgisialainen laulaja, joka voitti vuoden 2015 Turkvision laulukilpailun kappaleella ”Kim Bilet” (Ким билет).
Jalkaväenkenraali

Jalkaväenkenraali (saks. General der Infanterie) on kenraalin arvoa vastaava saksalainen sotilasarvo, johon on lisätty aselajia osoittava etuliite.
Etuliitteellistä arvoa on Suomessa jaettu vain kunnianosoituksena. Sitä ovat käyttäneet myös jääkäriupseerit.
Suomalaisia jalkaväenkenraaleja

Carl Gustaf Armfelt (vanhempi)
Adolf Aminoff
Gustaf Mauritz Armfelt
Adolf Ehrnrooth
Fredrik Leopold Grenqvist
Oskar Gripenberg
Erik Heinrichs
Kaarlo Aleksander Heiskanen
Bernhard Indrenius
Yrjö Ilmari Keinonen
Carl Nathanael af Klercker
Taavetti Laatikainen
Fridolf Leonard Maexmontan
Armas-Eino Martola
Oiva Olenius
Anders Edward Ramsay
Georg Edward Ramsay
Johan August Sandels
Aarne Sihvo
Jaakko Sakari Simelius
Georg Magnus Sprengtporten (Yrjö Maunu)
Paavo Talvela
Kustaa Tapola
Rudolf Walden
Martin Wetzer
Karl Fredrik Wilkman (Kalle Vilkama)
Saksalaisia jalkaväenkenraaleja

Wilhelm Burgdorf
Theodor Busse
Hans Krebs
Kurt von Schleicher
Adolf von Seckendorff
Vertti Kivi

Vertti Jaakko Tuomas Kivi  (s. 1970 tai 1971) on suomalainen sisustusarkkitehti. Hänen omistamansa yritys dSign Vertti Kivi Co on suunnitellut muun muassa Tallinkin MyStar sekä Viking Linen Viking Gracen -alusten sisustuksen.
Jiippi

Jiippi eli myötäkäännös tarkoittaa purjealuksen kääntämistä toiselle halssille myötätuulen kautta siten, että puomi heilahtaa veneen toiselle puolelle. Kovassa tuulessa heilahtaminen voi olla hyvin raju, minkä takia kapteeni voi katsoa turvallisemmaksi tehdä ämmänkäännöksen, jossa käännös tehdään vastatuulen kautta. Jiippiä tehtäessä miehistön tulee varoa puomin osumista päähän.
Jiho Lee

Jiho Lee (kor. 이지호; s. 29. heinäkuuta 1985 Soul) on eteläkorealainen miesmalli.
Lee muutti nuorena Syracuseen, Yhdysvaltoihin vanhempiensa työn takia. Hän on valmistunut Korean kansallisesta urheiluyliopistosta. Hän sai laajaa tunnustusta työstään Haruehun Airryn kanssa, mutta oli aloittanut fitnessmallina toimimisen jo vuosia aiemmin. Nyttemmin hän on työskennellyt muun muassa Attitudelle, Kenneth Colelle ja Ellelle.
Lee kirjoittaa ja toimii mallina myös Etelä-Korean L'Officiel Hommes'lle. Thaimaan Attitude nimesi yleisen äänestyksen pohjalta Leen "vuoden heteromieheksi 2011".
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jiho Lee
Jupikkikielet

Eri jupikkikielet kartalla.
Jupikkikielet eli juppikkilaiset kielet muodostavat kieliryhmän, joka kuuluu eskimo-aleuttilaisen kielikunnan eskimokielten ryhmään. Puhujia on arviolta noin 17 000.
Eläviä jupikkikieliä tunnetaan neljä:
alaskanjupik
alutiiq (aleuttienjupik, tyynenmerenjupik)
naukaninjupik
siperianjupik
Jorma Latvus

Jorma Heikki Latvus (s. 22. marraskuuta 1940 Tampere) on suomalainen yritys- ja järjestöjohtaja, joka on saanut matkailuneuvoksen arvonimen.
Henkilöhistoria

Latvuksen vanhemmat olivat kamreeri Karl Jouko Henrik Latvus ja Meeri Mirjam Latvus. Jorma Latvus tuli ylioppilaaksi Tampereen lyseosta 1959 ja valmistui merkonomiksi Tampereen kauppaoppilaitoksesta 1960 ja yhteiskuntatieteiden kandidaatiksi Tampereen yliopistosta 1965. Hän oli Finlayson-Forssan sosiaalijohtajan apulainen 1962–1963, Opiskelijatuen ja Asuntolasäätiön talouspäällikkö Tampereella 1963–1964, Yhtyneet Paperitehtaat -yhtiön sosiaalipäällikkö Valkeakoskella 1965–1967, Kahvilaravintolaliiton toimitusjohtaja 1967–1977 ja Hotelli- ja ravintolaneuvoston toimitusjohtaja 1977–1997. Latvus toimi myös Lotilan ammattikoulun tuntiopettajana 1966–1967 ja oli Kahvilaravintola-lehden päätoimittaja 1967–1977. Hänellä oli uransa aikana lisäksi useita asiantuntija- ja luottamustehtäviä. Matkailuneuvoksen arvonimen Latvus sai vuonna 1998. Hän on sotilasarvoltaan reservin yliluutnantti.
Julkaisuja

Kansalaiskoulu entisten oppilaidensa arvostelemana, 1965 (pro gradu -tutkielma)
Kahvilaravintolaliitto ry., 1968
Kahvilatoiminta vakauttamiskautena maassamme, 1971
Ehdonalaisen elinkeinon viisi vuosikymmentä: Hotelli- ja ravintolaneuvosto ry. 1946–1996, 1996
Haaga Instituutti kolmekymppiseksi: alkuvaikeuksista kohti menestystarinaa, 1999
Velociraptor!

| Velociraptor! Kasabian |
| --- | --- | --- |

Studioalbumin tiedot
 Äänitetty : marraskuu 2010 – maaliskuu 2011
 Julkaistu: 16. syyskuuta 2011
 Tuottaja(t): Dan the Automator Sergio Pizzorno
 Tyylilaji: alternative rock
 Kesto: 50.38
 Levy-yhtiö: RCA
Listasijoitukset
  Britannia: 1.
Kasabianin muut julkaisut
| West Ryder Pauper Lunatic Asylum 2009 | Velociraptor! 2011 | 48:13 2014 |
Singlet albumilta Velociraptor!
 ”Days Are Forgotten” Julkaistu: 12. elokuuta 2011  ”Re-Wired” Julkaistu: 21. lokakuuta 2011  ”Goodbye Kiss” Julkaistu: 20. helmikuuta 2012  ”Man of Simple Pleasures” Julkaistu: 7. toukokuuta 2012
Velociraptor! on brittiläisen rockyhtye Kasabianin neljäs studioalbumi, joka julkaistiin syyskuussa 2011. Albumi ylsi kotimaassaan Britannian albumilistalla listaykköseksi. Albumilta julkaistiin singlenä neljä kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Let’s Roll Just Like We Used To | 4.47 |  |  |  |  |  |  |  |
| 2. | Days Are Forgotten | 5.02 |  |  |  |  |  |  |  |
| 3. | Goodbye Kiss | 4.04 |  |  |  |  |  |  |  |
| 4. | La Fée Verte | 5.47 |  |  |  |  |  |  |  |
| 5. | Velociraptor! | 2.51 |  |  |  |  |  |  |  |
| 6. | Acid Turkish Bath (Shelter from the Storm) | 6.01 |  |  |  |  |  |  |  |
| 7. | I Hear Voices | 3.58 |  |  |  |  |  |  |  |
| 8. | Re-Wired | 4.44 |  |  |  |  |  |  |  |
| 9. | Man of Simple Pleasures | 3.51 |  |  |  |  |  |  |  |
| 10. | Switchblade Smiles | 4.13 |  |  |  |  |  |  |  |
| 11. | Neon Noon | 5.20 |  |  |  |  |  |  |  |
|  |  | 50.38 |  |  |  |  |  |  |  |
Arvostelut

AllMusic:
Consequence of Sound: B
Rolling Stone:
Vilnesin kirkko

| Vilnesin kirkko Vilnes kyrkje |
| --- | --- |
 Kirkko vuonna 2009.
Sijainti:  Askvoll, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1674
Suunnittelija:  Johan ja Claus Lindstrøm
Materiaali:  puu
Istumapaikkoja:  130
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vilnesin kirkko (norj. Vilnes kyrkje) on Askvollin kunnassa Vestlandin läänissä Norjassa sijaitseva puinen pitkäkirkko vuodelta 1674.
Aiheesta muualla

Kuvia tai muita tiedostoja aiheesta Vilnesin kirkko Wikimedia Commonsissa
Vilnan verilöyly

Mielenosoittaja ja neuvostopanssari.
Vilnan verilöyly on tapahtuma 13. tammikuuta 1991, jolloin Liettuaan aiemmin saapuneet neuvostojoukot kävivät Vilnassa rauhanomaiseen mielenosoitukseen kokoontuneiden aseettomien kaupunkilaisten kimppuun Vilnan televisiotornin luona. Panssarivaunun alle jäi useita sen etenemistä estämään tulleita ihmisiä, ja yksi heistä kuoli. Lisäksi neuvostosotilaat ampuivat kaksitoista muuta. Yksi kuoli sydänkohtaukseen, ja satoja ihmisiä loukkaantui. Neuvostoliiton presidentti Mihail Gorbatšov puolusti hyökkääjiä, mikä herätti hämmästystä muualla maailmassa, sillä häntä oli pidetty uudistusmielisenä.
Tapahtuma sai runsaasti huomiota kaikissa Baltian maissa ja vauhditti niiden itsenäistymistä.
Aiheesta muualla

Kuvia tai muita tiedostoja aiheesta Vilnan verilöyly Wikimedia Commonsissa
Venäjän futsalmaajoukkue

Venäjän futsalmaajoukkue
Venäjän futsalmaajoukkue edustaa Venäjää futsalin kansainvälisissä otteluissa. Maajoukkue kuuluu Venäjän jalkapalloliiton alaisuuteen. Joukkueen päävalmentajana toimii Sergei Skorovitš.
Venäjä on yksi Euroopan menestyneimpiä maajoukkueita futsalissa. Se on voittanut Euroopan-mestaruuden vuonna 1999 ja lisäksi sillä on useita mitaleita EM-kisoista. Venäjä on voittanut myös MM-kisoissa pronssia 1996 ja sijoittunut kahdesti neljänneksi.
Nykyinen joukkue

Venäjän joukkue 30.1.2018 pelatussa Euroopanmestaruuskisojen ottelussa Puolaa vastaan.
Nykyinen joukkue > Avausviisikko

Georgi Zamtaradze (MV)
Eder Lima
Robinho
Danil Davydov
Ivan Tšiškala
Nykyinen joukkue > Penkillä

Dmitri Putilov (MV)
Dmitri Lyskov
Romulo
Ivan Milovanov
Sergei Abramov (C)
Artjom Nijazov
Sergei Abramovitš
Andrei Afanasjev
Esquerdinha
Arvokisat > Maailmanmestaruuskilpailut

1992 - 1. kierros
1996 - Pronssia
2000 - Neljäs
2004 - Ei selviytynyt kisoihin
2008 - Neljäs
2012 - neljännesvälierät
2016 - Hopeaa
Arvokisat > Euroopan-mestaruuskilpailut

1996 - Hopeaa
1999 - Mestaruus
2001 - Pronssia
2003 - 1. kierros
2005 - Hopeaa
2007 - Pronssia
2010 - Puolivälierät
2012 - Hopeaa
2014 - Hopeaa
2016 - Hopeaa
2018 - Pronssia
Sergei Abramov
Vesijako (kylä)

Vesijaon kylän järvimaisemaa.
Vesijako on kylä Padasjoella. Kylä sijaitsee samannimisen järven rannalla. Kylässä toimivia yhdistyksiä ovat Vesijaon ja Porasan kylien kyläyhdistys ja Vesijakojärven suojeluyhdistys. Kokoontumispaikkana toimii seurantalo Harjula. Kylässä on kyläyhdistyksen ylläpitämä uimaranta ja venevalkama. Siellä on myös Suomen Radiamatööriliiton Icom IC-7610 kaukokäyttöradioasema OH3N sekä APRS-paikannusradiotoistin.
Verulamium

Verulamiumin roomalaisen teatterin raunioita.
Verulamium oli roomalaisten hallitseman Britannian provinssin kolmanneksi suurin kaupunki. Se sijaitsi nykyisen St Albansin kaupungin lounaispuolella Hertfordshiren kreivikunnassa. Kaupunki sijaitsi alueella, joka nykyään on puistoaluetta ja viljelysmaata, tosin osittain rakennettua.
Ennen roomalaisaikaa kaupunki tunnettiin catuvellauniheimon pääkaupunkina nimeltä Verlamion (”asutus rämeellä”). Se on ensimmäisiä nimeltä tiedettyjä paikkoja Britanniassa ajalta ennen Rooman valtaa. Asutuksen rakennutti catuvellaunipäällikkö Tasciovanus Ver-joen varrelle.
Roomalaiskaupungille annettiin municipium-oikeudet noin vuonna 50. Se tarkoitti, että kaikilla asukkailla oli kaikki Rooman valtakunnan kansalaisen oikeudet. Siitä kasvoi merkittävä kaupunki, vaikka Boudiccan ikeenijoukot hävittivät sitä vuonna 61.
Nykyään kaupungista on jäljellä osa kaupunginmuuria, hypokausti ja teatteri. St Albansia perustettaessa käytettiin paljon materiaalia, jota saatiin Verulamiumista.
Aiheesta muualla

Kuvia tai muita tiedostoja aiheesta Verulamium Wikimedia Commonsissa
Jonna Koponen

Jonna Pauliina Koponen (s. 21 lokakuuta 1977) on suomalainen apulaisprofessori ja akatemiatutkija Itä-Suomen yliopiston kauppatieteiden laitoksella. Hän valmistui ylioppilaaksi Leppävirran lukiosta 1996. Koponen opiskeli puheviestintää, draamakasvatusta, tanssi- ja liikuntapedagogiikkaa, suomen kieltä sekä yhteiskuntapolitiikkaa Jyväskylän yliopistossa ja valmistui filosofian maisteriksi 2003. Hän suoritti myös aikuiskouluttajan pedagogiset opinnot 2003.
Jonna Koponen (Arkistoitu – Internet Archive) on väitellyt Tampereen yliopistosta viestintätieteistä 2012. Väitöskirjassaan hän tutki lääketieteen opiskelijoiden vuorovaikutuskoulutusta. Hän vertaili kolmen kokemuksellisen oppimismenetelmän soveltuvuutta lääkäreille tärkeän vuorovaikutusosaamisen oppimiseen. Koponen on väitellyt myös Itä-Suomen yliopistossa kauppatieteiden tohtoriksi 2021. Toisessa väitöskirjassaan hän tutki myynnin vuorovaikutusosaamista modernin yritysten välisen suhdemyynnin kontekstissa.
Nykyisin Koposen tutkimuksen pääpainopisteet ovat etäjohtaminen ja digitaalinen viestintä, myynnin johtaminen ja suhdemarkkinointi sekä myynti- ja vuorovaikutuskoulutus. Vuosien 2021-2026 aikana hän tutkii Suomen Akatemian rahoituksella etäjohtamista digitaalisen viestinnän avulla keskittyen erityisesti IT-alan yrityksiin. Lue lisää etäjohtamisen ja viestinnän blogista! Etäjohtamisen blogi.
Koulutus

Kauppatieteiden tohtori, Itä-Suomen yliopisto, palvelujohtaminen, 3.12.2021 Joensuu.
Filosofian tohtori, Tampereen yliopisto, puheviestintä, 14.6.2012 Tampere.
Filosofian maisteri, Jyväskylän yliopisto, puheviestintä, 12.2.2003 Jyväskylä.
Valtakunnallisen Viestintätieteiden tohtoriohjelman liitännäisjäsen 1.1.2007–31.12.2011.
Aikuiskouluttajan pedagogiset opinnot (35 ov) 16.5.2003, Jyväskylän yliopisto.
Tutkija- ja opettajavaihdot

Erasmus+ Staff vaihto, Ca'Foscari University Venezia, Italia (2023)
Tutkijavierailu, J.F. Oberlin University, Tokyo, Japan (2022)
Tutkijavaihto, University of Toledo, Ohio, U.S. (2019
Tutkijavaihto, Meiji University, Tokio, Japan (2018)
Opettajavaihto, J.F. Oberlin University, Japan (2016)
Opettahavaihto, Meiji University, Tokio, Japan (2016)
Erasmus opettajavaihto, IAE Montpellier, School of Management, 2018, Montpellier, Ranska.
Erasmus opettajavaihto, IAE Montpellier, School of Management, 2014, Montpellier, Ranska.
Erasmus vaihto-opiskelija, Chester College of the University of Liverpool 24.9.2001–31.1.2002.
Tärkeimmät työtehtävät

Akatemiatutkija. Rahoittaja: Suomen Akatemia. Tutkimuksen aihe: Etäjohtaminen digitaalisen viestinnän avulla. 1.9.2021-31.8.2026. Kauppatieteiden laitos, Itä-Suomen yliopisto.
Apulaisprofessori (tenure track). Palvelujohtaminen ja viestintä. 1.10.2021-31.9.2025. Kauppatieteiden laitos, Itä-Suomen yliopisto.
Apulaisprofessori (tenure track). Markkinointi, erityisesti myynti ja asiakassuhteet. 1.1.2021-31.7.2021. Kauppakorkeakoulu, Lappeenrannan-Lahden teknillinen yliopisto (LUT-yliopisto).
Kansainvälisen liiketoiminnan ja myynnin viestinnän yliopistonlehtori. 1.1.2013-31.12.2020. Kauppatieteiden laitos, Itä-Suomen yliopisto.
Akkreditoinnin johtaja (International AACSB accreditation) 1.1.2018-31.12.2020. Kauppatieteiden laitos, Itä-Suomen yliopisto.
I-Factor hankkeen johtaja (yritysyhteistyön vahvistaminen kauppatieteissä). 1.1.-31.7.2020. Kauppatieteiden laitos, Itä-Suomen yliopisto.
Yliopistonlehtori, puheviestintä. 1.8.2005-31.12.2016. Kielikeskus, Itä-Suomen yliopisto.
Junior researcher. 9.12.2010–31.8.2012. The School of Communication, Media and Theatre, University of Tampere, Finland. Work related to my doctoral dissertation.
Postdoc tutkija. 1.9.2012–31.12.2012. University of Eastern Finland, Department of Business. Innovation practice tutkimushanke.
Kulttuurituottaja. 18.2.2004–31.7.2005. Culture House NUKU, the City of Oulu.
Nuorempi tutkija. 1.8.2009–11.2.2010 sekä 1.8.2007-15.2.2008. The School of Communication, Media and Theatre, University of Tampere, Finland.
Viestinnän, esiintymisen, kulttuurienvälisen viestinnän, johtamisviestinnän, neuvottelu- ja kokoustaitojen sekä draamakasvatuksen kouluttaja lukuisissa oppilaitoksissa vuodesta 2002 alkaen.
Viestintäkouluttaja, Koulutustalo JoKo. 1.1.2012 alkaen.
Vejenin kunta

| Vejenin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Vejen
Hallinto:  
 – Pormestari:   Egon Fræhr
Pinta-ala:  
 – Kokonaispinta-ala:  813,7 km²
Väkiluku:  42 716
 – Väestötiheys:  52,5 as./km²
 
 www.vejenkom.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Vejen on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 42 716 asukasta, ja sen pinta-ala oli 813,7 neliökilometriä. Kunnan keskustaajama on myös nimeltään Vejen.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Åstrup Sogn
02: Lindknud Sogn
03: Bække Sogn
04: Veerst Sogn
05: Holsted Sogn
06: Brørup Sogn
07: Læborg Sogn
08: Gesten Sogn
09: Føvling Sogn
10: Folding Sogn
11: Malt Sogn
12: Askov Sogn
13: Vejen Sogn
14: Andst Sogn
15: Lintrup Sogn
16: Hjerting Sogn
17: Skrave Sogn
18: Skodborg Sogn
19: Sønder Hygum Sogn
20: Rødding Sogn
21: Jels Sogn
22: Øster Lindet Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Vejenin kunnan kotisivut (Arkistoitu – Internet Archive) (tanskaksi)
Joseph Siffred Duplessis

Joseph Siffred Duplessisin vuonna 1775 Christoph Willibald Gluckista maalama muotokuva.
Joseph Siffred Duplessis (22. syyskuuta 1725 Carpentras Vaucluse, Ranska – 1. huhtikuuta 1802 Versailles, Ranska) oli ranskalainen taidemaalari.
Duplessis maalasi erityisesti muotokuvia, esimerkiksi useita muotokuvia Ranskan kuninkaasta Ludvig XVI:sta ja saksalaisen säveltäjän Christoph Willibald Gluckin muotokuvan. Ura lähti käyntiin muotokuvamaalarina vasta kun hän oli esitellyt teoksiaan Pariisin salongissa.
Aiheesta muualla

Kuvia tai muita tiedostoja aiheesta Joseph Siffred Duplessis Wikimedia Commonsissa
Joseph-Louis Duc

Joseph-Louis Duc
Joseph-Louis Duc (15. lokakuuta 1802 – 12. tammikuuta 1879) oli ranskalainen arkkitehti.
Elämäkerta

Joseph-Louis Duc syntyi 15. lokakuuta 1802 Pariisissa. Hän opiskeli École des Beaux-Artsissa ja voitti vuonna 1825 Prix de Romen suunnittelemalla Pariisin kaupungintalon. Duc tutki stipendin turvin Rooman arkkitehtuuria ja esitteli Colosseumin restaurointiprojektinsa piirrokset vuonna 1830.
Ducin ensimmäinen huomattava työ oli Colonne de Juillet (Heinäkuun pylväs) Pariisissa (valmistui Jean-Antoine Alavoinen alkuperäisestä ehdotuksesta Ducin muuttamana 1840). Vuonna 1834 hänet valittiin Colonne de Juillet -muistomerkin töiden tarkastajaksi ja vuonna 1840 hän sai Kunnialegioonan ritarin ristin. Duc kehitti Pariisin oikeuspalatsin uudelleenrakennusprojektin 1847, mikä antoi hänelle luovaa vapautta. Vuonna 1862 hänet nimitettiin siihen liittyvän Cour de Cassationin arkkitehdiksi, ja hän rakensi Louis-le-Grand-kollegion pääkappelin. Päätyöstään, uuskreikkalaiseen tyyliin rakentamastaan Pariisin oikeuspalatsista komeine fasadeineen ja odotushuoneineen, hän sai 1869 Napoleon III:n kunniapalkinnon.
Vuoden 1871 tulipalon jälkeen Duc restauroi Pariisiin oikeuspalatsin vauriot ja sai vuonna 1872 Kunnialegioonan komentajan arvon. Royal Institute of British Architects myönsi hänelle kunniamitalin vuonna 1875. Duc kuoli 22. tammikuuta 1879 Pariisissa.
Duc on haudattu Pariisissa sijaitsevalle Montmartren hautausmaalle.
Aiheesta muualla

Kuvia tai muita tiedostoja aiheesta Joseph-Louis Duc Wikimedia Commonsissa
Velma Dinkley

| Velma Dinkley |
| --- | --- |
 Velma vuoden 2002 Scooby-Doo-animaatiosarjassa.
Luoja(t):  Joe Ruby Ken Spears
Näyttelijä(t):  Nicole Jaffe (1969–1973, 1999–2000, 2003) Pat Stevens (1976–1982) Marla Frumkin (1980) Christina Lange (1988–1991) B. J. Ward (1998–2002) Linda Cardellini (2002 & 2004–2005) Mindy Cohn (2002–) Hayley Kiyoko (2009–2010)
Ensi- esiintyminen:  "Scooby-Doo, Where Are You!" (syyskuu 1969)
Kustantaja:  Hanna-Barbera (1969–2001) Warner Bros. Animation (2001–nykyhetki)
Henkilötiedot
Koko nimi:  Velma Dace Dinkley
Status:  Freelancer etsivä
Sukupuoli:  Tyttö
Ikä:  15
Asuinpaikka:  Coolsville, Ohio Crystal Cove
Luonteenpiirteet:  Älykkyys, monipuolinen kielitaito
Suhteet
Vanhemmat:  Dale ja Angie Dinkley
Sisarukset:  Madelyn Dinkley (nuorempi sisko)
Tädit ja sedät:  Thelma (täti) Dave Walton (eno) John (eno) Cosmo (setä) Elmo (setä) Meg (täti) Evan (eno)
Serkut:  Marcy
Tutut:  Fred Jones Daphne Blake Shaggy Rogers Scooby-Doo
Infobox OKVirheellinen NIMI-arvo: 
Velma Dinkley on kuvitteellinen hahmo, joka on tullut tutuksi Scooby-Doo-televisiosarjoista ja -elokuvista. Hahmo teki ensiesiintymisensä vuonna 1969 animaatiosarjassa Scooby-Doo, Where Are You!. Hahmon loivat Joe Ruby ja Ken Spears. Velma tunnetaan parhaiten mysteerijengin älykkönä, jonka tunnetuimmat lausahdukset ovat "Jinkies!" (suom. "Jukra!") ja "My Glasses! I can't see without my glasses!"
Hahmo

Velma on oranssiin villapaitaan pukeutunut mysteereitä ratkovan ryhmän älykkäin jäsen, jonka avulla he saavat usein paljon johtolankoja. Hän kykenee muun muassa lukemaan kiinaa, japania ja ranskaa, ratkaisemaan tieteellisiä kaavioita ja monia muita älyllisiä lahjoja vaativia asioita. Alkuvuosina Velman ongelmaksi sarjan aikana osoittautui silmälasiensa putoilu, kun erinäiset viholliset tönäisivät häntä tai joutuessaan takaa-ajetuksi, jonka seurauksena Velma kompastui hukaten silmälasinsa. Tämän seurauksena hänen kuultiin usein sanovan "My Glasses! I can't see without my glasses!".
Velmalla on tapana tarjota Scoobyraksuja Scooby-Doolle ja Shaggylle kaksikon ollessa liian pelokkaita olemaan vapaaehtoisia syöttejä tehtävien aikana. Ryhmän hajaantuessa etsimään johtolankoja Velma on usein Fredin ja Daphnen mukana, mutta satunnaisesti myös Shaggyn ja Scoobyn kanssa, sekä yksikseen. Kuitenkin lähes suurimman osan ryhmän löytämistä johtolangoista Velma kykenee ratkaisemaan mysteerin.